EELNÕU

31.10.2024

VÄLISMINISTER

MÄÄRUS

Tallinn nr

# Välisesinduse juhi residentsi soetamise, üürimise, kasutamise ja sisustamise alused ja kord ning välisesinduses töötava teenistuja kasutuses olevale eluruumile esitatavad tingimused ning eluruumi ja välisesinduse juhi residentsi kulude hüvitamise kord

Määrus kehtestatakse välisteenistuse seaduse § 64 alusel.

**1. peatükk**

**ÜLDSÄTTED**

**§ 1. Reguleerimisala**

(1) Määrusega kehtestatakse:

1) välisesinduse juhi residentsi (edaspidi *residents*) soetamise, üürimise, kasutamise ja sisustamise alused ja kord;

2) välisesinduses töötava teenistuja kasutuses olevale eluruumile (edaspidi *eluruum*) esitatavad tingimused;

3) residentsi ja eluruumi kulude hüvitamise kord.

(2) Residents kuulub järgmiste välisesinduste juurde: suursaatkond Abu Dhabis, Ankaras, Berliinis, Canberras, Haagis, Helsingis, Kairos, Kiievis, Londonis, Moskvas, New Delhis, Pariisis, Pekingis, Riias, Singapuris, Stockholmis, Vilniuses ja Washingtonis ning alaline esindus Euroopa Liidu, NATO, OSCE ja ÜRO juures.

(3) Lõikes 2 nimetamata välisesinduse juhi eluruumile kohaldatakse käesolevas määruses eluruumi kohta sätestatut.

**§ 2. Otsuste langetamine**

Käesoleva määruse alusel teeb otsuseid Välisministeeriumi või lähetajaministeeriumi kantsler või kummagi volitatud isik, kui käesolevas määruses ei ole sätestatud teisiti.

**§ 3. Eesti Vabariigile kuuluva residentsi või eluruumi kasutusse andmine**

(1) Eesti Vabariigile kuuluva residentsi või eluruumi kasutusse andmiseks taotlust ei esitata.

(2) Eesti Vabariigile kuuluva eluruumi teenistuja kasutusse andmise otsustab välisesinduse juht ja välisesinduse juhi kasutusse andmise Välisministeeriumi haldusküsimuste asekantsler.

(3) Eesti Vabariigile kuuluva residentsi või eluruumi välisesinduse juhi kasutusse andmise korral sõlmitakse residentsi või eluruumi kasutamise leping, mille allkirjastavad Välisministeeriumi haldusküsimuste asekantsler ja välisesinduse juht.

(4) Eesti Vabariigile kuuluva eluruumi teenistuja kasutusse andmise korral sõlmitakse eluruumi kasutamise leping, mille allkirjastavad välisesinduse juht ja teenistuja.

(5) Eesti Vabariigile kuuluva eluruumi võib anda ka erialadiplomaadi või koosseisuvälise haldusteenistuja kasutusse.

(6) Sõlmitud Eesti Vabariigile kuuluva residentsi või eluruumi kasutamise leping registreeritakse ja säilitatakse. Eluruumi kasutamise lepingu koopia edastatakse erialadiplomaadi või koosseisuvälise haldusteenistuja puhul lähetajaministeeriumile.

**§ 4. Residentsi või eluruumi üürimine**

(1) Enne residentsi või eluruumi üürilepingu sõlmimist esitab välisesinduse juht või teenistuja residentsi või eluruumi üürimise taotluse (edaspidi *taotlus*).

(2) Taotluse esitab ka teenistuja, kes jätkab mõne teise teenistuja kasutuses olnud eluruumi kasutamist.

(3) Taotluses märgitakse järgmised residentsi või eluruumi andmed:

1) residentsis või eluruumis elama asuvad isikud;

2) aadress;

4) kirjeldus (sh andmed sisustuse kohta);

5) üürilepingu sõlmimisega seotud asjaolud;

6) rahalised kohustused;

7) muud andmed või lisateave (nt asukoha kirjeldus, andmed gaasi- ja elektrikulude kohta).

(4) Välisministeeriumi teenistuja esitab vormikohase taotluse Välisministeeriumile ja erialadiplomaat või koosseisuväline haldusteenistuja esitab taotluse lähetajaministeeriumile.

(5) Üürileping sõlmitakse pärast taotluse suhtes heakskiitva otsuse tegemist ja see peab vastama taotlusele.

(6) Üldjuhul sõlmitakse residentsi ja eluruumi üürileping välisesinduse nimel. Üürilepingule ja sellega kaasnevatele dokumentidele kirjutab alla välisesinduse juht.

(7) Kui üürileandja ei ole nõus üürilepingu sõlmimisega välisesinduse nimel, sõlmitakse residentsi üürileping välisesinduse juhi nimel ja eluruumi üürileping teenistuja nimel, kooskõlastades selle eelnevalt välisesinduse juhiga.

(8) Välisesinduse nimel sõlmitud üürileping registreeritakse ja säilitatakse Välisministeeriumi teabehalduse korra kohaselt. Erialadiplomaatide või koosseisuväliste haldusteenistujate puhul edastatakse üürilepingu koopia ka lähetajaministeeriumile. Välisesinduse juhi või teenistuja nimel sõlmitud üürileping säilitatakse taotluse juures.

(9) Üürilepingu tingimuste muutmisel esitatakse üürilepingu muutmise taotlus. Üürilepingu muutmisel järgitakse käesolevas määruses kehtestatud residentsi või eluruumi üürimise taotlemise ning üürilepingu sõlmimise korda.

(10) Võimaluse korral lisatakse üürilepingusse klausel, mis näeb ette õiguse lõpetada üürileping üürniku algatusel enne tähtaega, ilma et sellega kaasneks trahv või üüritagatise tagastamata jätmine.

**§ 5. Residentsi või eluruumi ja nende sisustuse vastuvõtmine ja üleandmine**

(1) Residentsi või eluruumi üüri- või kasutamislepingu sõlmimisel või selle lõpetamisel koostatakse olemasoleva sisustuse nimekiri. Teenistuja, residentsi puhul välisesinduse juht, või välisesinduse vastutav teenistuja kontrollib residentsi või eluruumi vastuvõtmisel ja üleandmisel sisustuse nimekirjas loetletud esemete olemasolu ja seisundit ning ruumide seisundit ja fikseerib ilmsed puudused (fotod, video, olukorra kirjeldus), kinnitades seda oma allkirjaga. Sisustuse nimekirjale võetakse ka residentsi või eluruumi üürileandja või kasutusse andja allkiri.

(2) Lõikes 1 nimetatud nõudeid järgitakse nii residentsi või eluruumi vastuvõtmisel üürileandjalt või kasutusse andjalt, lahkuvalt teenistujalt või välisesinduse juhilt või välisesinduse vastutavalt teenistujalt kui ka üleandmisel üürileandjale või kasutusse andjale, uuele teenistujale või välisesinduse juhile või välisesinduse vastutavale teenistujale.

**§ 6. Residentsi või eluruumi kasutamine**

(1) Residentsi või eluruumi ning kummagi sisustust kasutatakse heaperemehelikult ja lähtudes selle otstarbest ning hoitakse nii, et selle väärtus ei väheneks, välja arvatud harilik kulumine.

(2) Residentsi esindusruume kasutab välisesinduse juht esindusülesannete täitmiseks, korraldades seal eineid, vastuvõtte ning kultuuri- ja muid esindusüritusi.

(3) Residentsi või selle sisustuse kahjustumisest teatab välisesinduse juht esimesel võimalusel Välisministeeriumi haldusküsimuste asekantslerile, välja arvatud juhul, kui residentsi või sisustuse endine seisund on võimalik taastada välisesinduse sekkumiseta.

(4) Eluruumi või selle sisustuse kahjustumisest teatab teenistuja esimesel võimalusel välisesinduses haldusküsimuste eest vastutavale teenistujale või tema puudumisel välisesinduse juhile, välja arvatud juhul, kui eluruumi kasutaja taastab eluruumi või sisustuse endise seisundi. Erialadiplomaat või koosseisuväline teenistuja teavitab eluruumi või selle sisustuse kahjustumisest ka lähetajaministeeriumi.

**§ 7. Vastutus**

(1) Välisesinduse juht või teenistuja vastutab üüri- või kasutamislepinguga võetud kohustuste nõuetekohase täitmise eest, sealhulgas teeb residentsi või eluruumi üürilepingu lõpetamisel kõik endast oleneva, et üürileandja tagastaks üüritagatise.

(2) Välisesinduse juht või teenistuja on kohustatud hüvitama enda, oma perekonnaliikmete ja isiklike külaliste süülise tegevuse, tegevusetuse või hooletuse tagajärjel, kaasa arvatud lemmikloomade poolt residentsile või eluruumile või kummagi sisustusele tekitatud kahju. Vaidluse korral kahju hüvitamise suuruse ja põhjendatuse üle teeb otsuse Välisministeeriumi haldusküsimuste asekantsler või lähetajaministeeriumi kantsler või tema volitatud isik.

**2. peatükk**

**RESIDENTS**

**§ 8. Residents**

Residents on omandivormist sõltumata elamu, elamu osa või korter, mida välisesinduse juht kasutab elukohana ja esindusülesannete täitmiseks Viini diplomaatiliste suhete konventsiooni ja teiste rahvusvahelise õiguse normide, üldtunnustatud põhimõtete, tavade ja praktika tähenduses.

**§ 9. Residentsi valiku üldpõhimõtted**

Residentsi valikul tuleb arvestada elamu, elamu osa või korteri ja selle asukoha sobivust ja esinduslikkust, turvalisust, tuleohutust, funktsionaalset ruumilahendust, eluruumide eraldatust esindusruumidest, võimalust paigaldada valvesüsteeme või olemasolevate valvesüsteemide korral võimalust neid ise hallata. Üldjuhul lähtutakse põhimõttest, et sama residentsi kasutamist saaks jätkata järgmine välisesinduse juht.

**§ 10. Residentsi soetamine**

(1) Välisesinduse juht korraldab Välisministeeriumi haldusküsimuste asekantsleri ülesandel ja haldusosakonna peadirektori juhendamisel soetamiseks sobiva residentsi leidmise, kasutades vajaduse korral asukohariigi kinnisvaraettevõtte teenuseid.

(2) Välisesinduse juht esitab Välisministeeriumi haldusküsimuste asekantslerile võimaliku residentsi kohta pakkumised koos hindamisaktide, plaanide ja võimaluse korral fotode või videosalvestisega.

(3) Välisministeeriumi haldusküsimuste asekantsler ning haldusosakonna, riikliku protokolli osakonna ja diplomaatilise julgeoleku osakonna esindaja tutvuvad võimaliku residentsiga vajaduse korral kohapeal. Nimetatud teenistujad koos välisesinduse juhiga moodustavad residentsi valimise komisjoni.

(4) Otsuse residentsi soetamise kohta teeb kantsler lõikes 3 nimetatud komisjoni ettepanekul.

**§ 11. Residentsi üürimise taotlemine**

(1) Välisesinduse juht esitab taotluse koos residentsi plaanide ja võimaluse korral fotode või videosalvestisega.

(2) Taotlust menetleb § 10 lõikes 3 nimetatud komisjon, kes tutvub võimaliku residentsiga vajaduse korral kohapeal.

(3) Otsuse residentsi üürimise kohta teeb kantsler § 10 lõikes 3 nimetatud komisjoni ettepanekul.

**§ 12. Residentsi vahetamine**

(1) Välisesinduse juht võib põhjendatult taotleda residentsi vahetamist tingimusel, et järgitakse käesolevas määruses sätestatut ja seda võimaldab Välisministeeriumi eelarve.

(2) Välisministeeriumil on õigus nõuda residentsi vahetamist.

**§ 13. Sümboolika**

(1) Välisesinduse juhil on õigus kasutada residentsil Eesti lippu ja suure riigivapi kujutisega silti Eesti õigusaktide ning rahvusvahelise õiguse ja tava kohaselt.

(2) Üüritava residentsi puhul küsitakse lipu ja suure riigivapi kujutisega sildi kasutamiseks üürileandja nõusolekut.

**§ 14. Residentsi sisustamise alused**

(1) Residentsi eluruumid sisustab üldjuhul välisesinduse juht koostöös Välisministeeriumi haldusosakonnaga.

(2) Residentsi esindusruumid sisustab Välisministeeriumi haldusosakond.

(3) Eluruumid on välisesinduse juhi ja tema perekonnaliikmete igapäevasteks isiklikeks vajadusteks kasutatavad ruumid. Eluruumid on elutuba, magamistoad, tualettruum, köök, ühenduskoridorid, riidehoid ja teised ruumid, mis ei ole seotud esindusülesannete täitmisega.

(4) Esindusruumid on esindusülesannete täitmiseks kasutatavad ruumid. Esindusruumid on sissepääsu hall riidehoiuga, salong, söögisaal, kabinet, serveerimisruum, tualettruum ja ühenduskoridorid ning terrass ja aed nende olemasolu korral ning teised esindusülesannete täitmisega seotud ruumid.

**§ 15. Residentsi sisustamise kord**

(1) Kui residentsi eluruumid on sisustamata, tagab Välisministeerium ettenähtud korras eluruumide sisustamise järgmiste esemetega:
1) kirjutuslaud, tool, raamaturiiul;
2) pehme mööbel (diivan, tugitoolid), diivanilaud, nõudekapp;
3) pliit, külmik, köögilaud, toolid;
4) magamisasemed ja öökapid;
5) riidekapp;
6) valgustid;
7) kardinad;
8) vaibad.

(2) Kui residentsi esindusruumid on sisustamata, tagab Välisministeerium ettenähtud korras esindusruumide sisustamise järgmiste esemetega:
1) optimaalse suurusega söögilaud koos toolidega ja nõudekapp;
2) esindusülesannete täitmiseks vajalik köögi- ja serveerimisvarustus, sealhulgas nõudepesumasin;
3) esindusserviis vähemalt 14 inimesele koos klaasikomplektiga;
4) optimaalse suurusega pehme mööbli komplekt salongi;
5) pesumasin;
6) tolmuimeja;
7) muu sisustus, näiteks kardinad, vaibad ja valgustid.

(3) Kui residentsi juurde kuulub terrass, rõdu või aed, mis võimaldab esindusülesandeid täita vabas õhus, tagatakse ka aiamööbli ja aiatarvikute, sealhulgas vajaduse korral grillahju ja telkkatuse olemasolu.

(4) Välisministeeriumi haldusküsimuste asekantsleri nõusolekul võib põhjendatud juhtudel soetada lõigetes 1 ja 2 nimetamata esemeid Välisministeeriumi kulul.

**§ 16. Residentsi kulude hüvitamise kord**

Residentsi kulud kaetakse kuludokumentide alusel.

**3. peatükk**

**ELURUUM**

**§ 17. Eluruumi valiku üldpõhimõtted**

(1) Eluruumi valikul tuleb arvestada üüri suurust ja üürimisega kaasnevaid kulusid, samuti eluruumi seisundit, turvalisust ning paiknemist välisesinduse, ühistranspordi ja sotsiaalse infrastruktuuri suhtes. Üldjuhul üüritakse remonti mittevajav sisustatud eluruum. Võimaluse korral lähtutakse põhimõttest, et sama eluruumi kasutamist saaks jätkata järgmine teenistuja.

(2) Kui eluruum valitakse lastega teenistujale, tuleb arvestada teenistujaga kaasasolevate laste arvu ning tugiisiku kaasasolekut. Võimaluse korral arvestatakse ka eluruumi paiknemist lasteaedade ja õppeasutuste suhtes.

**§ 18. Eluruumi üüri piirmäärad**

(1) Sisustatud eluruumi üüri piirmäärad on kehtestatud käesoleva määruse lisas.

(2) Eluruumi üüri piirmäära kohaldamisel võrdsustatakse kaasasolev tugiisik kaasasoleva lapsega.

(3) Eluruumi, millele ei ole kehtestatud üüri piirmäära, taotluse rahuldamise otsustab paragrahvis 2 nimetatud isik.

(4) Piirmäärad vaadatakse üle ja vajaduse korral korrigeeritakse vähemalt üks kord aastas.

**§ 19. Eluruumi vahetamine**

(1) Teenistuja võib välislähetuse ajal põhjendatult taotleda eluruumi vahetamist tingimusel, et vahetamisega ei kaasne olulisi lisakulutusi.

(2) Üldjuhul ei vahetata eluruumi, kui teenistuja lähetustähtaja lõpuni on jäänud vähem kui üks aasta.

(3) Kui teenistujaga kaasasolevate perekonnaliikmete arv muutub, on Välisministeeriumil või lähetajaministeeriumil õigus nõuda eluruumi vahetamist.

**§ 20. Eluruumi sisustamise alused ja kord**

(1) Kui asukohariigi olusid arvestades ei ole sisustatud eluruumi võimalik või otstarbekas üürida, on Välisministeeriumi teenistujal õigus taotleda Välisministeeriumi või erialadiplomaadil ja koosseisuvälisel haldusteenistujal lähetajaministeeriumi ettenähtud korras järgmisi esemeid:

1) kirjutuslaud, tool, raamaturiiul;
2) pehme mööbel (diivan, tugitoolid), diivanilaud, nõudekapp;
3) pliit, külmik, söögilaud ja toolid;
4) magamisasemed ja öökapid;
5) riidekapp;
6) valgustid;

7) põhjendatud juhtudel muud esemed.

(2) Välisministeerium või lähetajaministeerium hüvitab lõikes 1 nimetatud esemed eelarveliste võimaluste kohaselt, arvestades sisustatud eluruumi üüri piirmäära.

**§ 21. Eluruumi kulude hüvitamise kord**

(1) Välisministeeriumi teenistuja eluruumi kulud tasub või hüvitab Välisministeerium ning erialadiplomaadi või koosseisuvälise haldusteenistuja eluruumi kulud tasub või hüvitab lähetajaministeerium.

(2) Käesoleva määruse lisas kehtestatud piirmääradest suurema üüri korral maksab piirmäära ületava osa üürist teenistuja, kui ei ole otsustatud teisiti.

(3) Eluruumi kulud kaetakse kuludokumentide alusel.

**4. peatükk**

**LÕPPSÄTTED**

**§ 22. Üleminekusätted**

**(1) Enne käesoleva määruse jõustumist sõlmitud residentsi või eluruumi üüri- ja kasutamislepingud jäävad kehtima kuni residentsi või eluruumi vahetamiseni või hiljemalt teenistuja lähetuse lõpuni.**

**(2) T**eenistuja taotluse alusel võib otsustada, et eluruumile, mille üürileping on sõlmitud enne 1. maid 2024. a ja mille normiülese pinna eest tasub üüri teenistuja, rakendatakse üüri piirmäära. Kui üürisumma ületab üüri piirmäära, tasub piirmäära ületava osa üürist teenistuja.

**§ 23. Määruse kehtetuks tunnistamine**

Välisministri 27. novembri 2006. a määrus nr 7 „Välisesinduses töötava teenistuja kasutusse antav eluruum ja selle taotluse vorm“ tunnistatakse kehtetuks.

**§ 24. Määruse jõustumine**

Määrus jõustub 2025. a 1. jaanuaril.

Margus Tsahkna

Minister Jonatan Vseviov

 Kantsler

Välisministri määruse

„Välisesinduse juhi residentsi soetamise, üürimise, kasutamise ja sisustamise alused ja kord ning välisesinduses töötava teenistuja kasutuses olevale eluruumile esitatavad tingimused ning eluruumi ja välisesinduse juhi residentsi kulude hüvitamise kord“

lisa

**Eluruumi üüri piirmäärad**

|  |  |  |  |  |  |  |  |
| --- | --- | --- | --- | --- | --- | --- | --- |
| **Linn** | **Ametikoht** | **Kaasas 0 last** | **Kaasas 1 laps** | **Kaasas 2 last** | **Kaasas 3 last** | **Kaasas 4 last** | **Valuuta** |
| Abu Dhabi | Esinduse juht | 21 992 | 27 118 | 28 302 | 36 834 | 36 834 | AED |
| Abu Dhabi | Teenistuja | 13 094 | 15 123 | 18 633 | 23 725 | 29 250 | AED |
| Ankara | Esinduse juht | 1 995 | 2 221 | 2 680 | 2 680 | 2 680 | EUR |
| Ankara | Teenistuja | 1 174 | 1 174 | 1 276 | 1 744 | 1 744 | EUR |
| Astana | Esinduse juht | 1 774 500 | 2 054 000 | 2 307 500 | 4 517 500 | 4 517 500 | KZT |
| Astana | Teenistuja | 796 250 | 1 228 500 | 1 430 000 | 1 820 000 | 2 957 500 | KZT |
| Ateena | Esinduse juht | 3 150 | 4 280 | 4 700 | 6 800 | 6 800 | EUR |
| Ateena | Teenistuja | 1 435 | 1 830 | 2 542 | 3 117 | 5 600 | EUR |
| Bakuu | Esinduse juht | 4 340 | 4 550 | 4 550 | 6 000 | 6 000 | AZN |
| Bakuu | Teenistuja | 2 398 | 2 865 | 3 430 | 3 817 | 5 050 | AZN |
| Berliin | Esinduse juht | 5 763 | 6 365 | 6 933 | 6 933 | 6 933 | EUR |
| Berliin | Teenistuja | 2 897 | 3 666 | 4 160 | 4 918 | 4 918 | EUR |
| Brüssel | Esinduse juht; erakorraline ja täievoliline suursaadik poliitika- ja julgeolekukomitees, asejuht PSC küsimustes; erakorraline ja täievoliline suursaadik, esindaja alaliste esindajate komitees, asejuht Coreper I küsimustes | 2 555 | 3 198 | 3 540 | 4 733 | 4 733 | EUR |
| Brüssel | Teenistuja | 1 628 | 1 740 | 2 205 | 2 760 | 3 708 | EUR |
| Budapest | Esinduse juht | 3 812 | 4 302 | 4 446 | 5 446 | 5 446 | EUR |
| Budapest | Teenistuja | 1 745 | 2 326 | 2 608 | 3 431 | 4 431 | EUR |
| Bukarest | Esinduse juht | 3 850 | 4 280 | 4 683 | 6 000 | 6 000 | EUR |
| Bukarest | Teenistuja | 1 698 | 2 295 | 2 717 | 3 550 | 4 500 | EUR |
| Canberra | Esinduse juht | 6 552 | 8 346 | 10 270 | 12 350 | 12 350 | AUD |
| Canberra | Teenistuja | 3 286 | 3 286 | 5 785 | 8 580 | 10 790 | AUD |
| Chişinău | Esinduse juht | 2 135 | 2 275 | 2 275 | 2 275 | 2 275 | EUR |
| Chişinău | Teenistuja | 1 155 | 1 500 | 1 500 | 1 500 | 1 500 | EUR |
| Dublin | Esinduse juht | 6 347 | 7 176 | 9 000 | 12 000 | 12 000 | EUR |
| Dublin | Teenistuja | 3 827 | 4 380 | 4 840 | 7 200 | 9 700 | EUR |
| Genf | Esinduse juht | 5 565 | 7 398 | 8 831 | 8 831 | 8 831 | CHF |
| Genf | Teenistuja | 3 066 | 3 366 | 4 905 | 6 604 | 6 604 | CHF |
| Haag | Esinduse juht | 3 815 | 4 410 | 4 450 | 5 100 | 5 100 | EUR |
| Haag | Teenistuja | 2 223 | 2 760 | 3 050 | 3 825 | 4 450 | EUR |
| Helsingi | Esinduse juht | 4 588 | 4 778 | 5 308 | 5 308 | 5 308 | EUR |
| Helsingi | Teenistuja | 2 465 | 2 958 | 3 413 | 4 279 | 4 279 | EUR |
| Kairo | Esinduse juht | 4 813 | 6 450 | 6 833 | 9 813 | 9 813 | USD |
| Kairo | Teenistuja | 2 926 | 2 926 | 4 167 | 5 146 | 8 813 | USD |
| Kopenhaagen | Esinduse juht | 42 126 | 44 643 | 44 643 | 58 410 | 58 410 | DKK |
| Kopenhaagen | Teenistuja | 24 367 | 27 612 | 27 828 | 34 810 | 44 840 | DKK |
| Lissabon | Esinduse juht | 3 500 | 4 460 | 4 700 | 7 000 | 7 000 | EUR |
| Lissabon | Teenistuja | 2 250 | 2 250 | 2 883 | 3 600 | 5 250 | EUR |
| London | Esinduse juht | 7 817 | 10 960 | 11 583 | 17 000 | 17 000 | GBP |
| London | Teenistuja | 3 453 | 4 240 | 6 092 | 8 133 | 12 500 | GBP |
| Madrid | Esinduse juht | 3 054 | 3 984 | 4 554 | 6 338 | 6 338 | EUR |
| Madrid | Teenistuja | 1 714 | 1 877 | 2 435 | 3 443 | 5 145 | EUR |
| Minsk | Esinduse juht | 2 380 | 2 700 | 2 700 | 2 700 | 2 700 | USD |
| Minsk | Teenistuja | 1 225 | 1 425 | 1 625 | 1 625 | 1 625 | USD |
| Moskva | Esinduse juht | 8 820 | 9 990 | 11 250 | 11 250 | 11 250 | USD |
| Moskva | Teenistuja | 3 255 | 4 500 | 5 600 | 7 000 | 7 000 | USD |
| New Delhi | Esinduse juht | 455 455 | 733 460 | 767 542 | 1 036 533 | 1 036 533 | INR |
| New Delhi | Teenistuja | 294 060 | 294 060 | 490 100 | 635 158 | 892 883 | INR |
| New York  | Esinduse juht | 17 442 | 24 375 | 28 979 | 28 979 | 28 979 | USD |
| New York  | Teenistuja | 7 735 | 9 458 | 12 567 | 18 417 | 18 417 | USD |
| Oslo | Esinduse juht | 36 400 | 38 700 | 43 000 | 57 500 | 57 500 | NOK |
| Oslo | Teenistuja | 25 200 | 27 000 | 28 750 | 38 500 | 52 000 | NOK |
| Ottawa | Esinduse juht | 6 533 | 6 782 | 9 333 | 9 333 | 9 333 | CAD |
| Ottawa | Teenistuja | 4 032 | 4 463 | 4 575 | 6 344 | 6 344 | CAD |
| Pariis | Esinduse juht | 6 237 | 7 854 | 8 580 | 8 580 | 8 580 | EUR |
| Pariis | Teenistuja | 2 907 | 3 845 | 4 840 | 6 367 | 6 367 | EUR |
| Peking | Esinduse juht | 66 430 | 76 050 | 84 500 | 84 500 | 84 500 | CNY |
| Peking | Teenistuja | 34 883 | 40 300 | 44 525 | 63 863 | 66 950 | CNY |
| Praha | Esinduse juht | 90 074 | 101 276 | 104 455 | 132 462 | 132 462 | CZK |
| Praha | Teenistuja | 46 141 | 56 958 | 65 568 | 81 180 | 96 981 | CZK |
| Riia | Esinduse juht | 2 353 | 2 403 | 2 403 | 2 750 | 2 750 | EUR |
| Riia | Teenistuja | 1 138 | 1 300 | 1 531 | 1 889 | 2 417 | EUR |
| Rooma | Esinduse juht | 5 072 | 6 348 | 7 706 | 7 706 | 7 706 | EUR |
| Rooma | Teenistuja | 2 838 | 3 312 | 3 795 | 5 233 | 5 233 | EUR |
| Singapur | Esinduse juht | 11 570 | 17 750 | 21 979 | 31 111 | 31 111 | SGD |
| Singapur | Teenistuja | 6 533 | 7 667 | 10 445 | 15 764 | 21 320 | SGD |
| Soul | Esinduse juht | 8 516 667 | 11 875 000 | 13 883 333 | 16 666 667 | 16 666 667 | KRW |
| Soul | Teenistuja | 3 675 000 | 4 850 000 | 7 614 583 | 10 766 667 | 13 708 333 | KRW |
| Stockholm | Esinduse juht | 49 910 | 51 175 | 51 175 | 51 175 | 51 175 | SEK |
| Stockholm | Teenistuja | 28 578 | 33 465 | 40 250 | 40 250 | 40 250 | SEK |
| Strasbourg | Esinduse juht | 2 983 | 3 289 | 3 289 | 3 289 | 3 289 | EUR |
| Strasbourg | Teenistuja | 1 936 | 2 198 | 2 467 | 2 729 | 2 729 | EUR |
| Tel Aviv | Esinduse juht | 26 250 | 29 500 | 38 194 | 38 194 | 38 194 | ILS |
| Tel Aviv | Teenistuja | 15 000 | 15 000 | 18 750 | 27 361 | 27 361 | ILS |
| Thbilisi | Esinduse juht | 4 095 | 5 400 | 5 567 | 7 000 | 7 000 | USD |
| Thbilisi | Teenistuja | 1 995 | 2 460 | 3 567 | 4 367 | 5 100 | USD |
| Tokyo | Esinduse juht | 1 381 333 | 1 840 000 | 2 175 000 | 2 875 000 | 2 875 000 | JPY |
| Tokyo | Teenistuja | 630 000 | 804 000 | 1 083 333 | 1 583 333 | 2 100 000 | JPY |
| Varssavi | Esinduse juht | 17 355 | 20 815 | 21 436 | 25 808 | 25 808 | PLN |
| Varssavi | Teenistuja | 6 989 | 8 783 | 11 310 | 14 949 | 18 615 | PLN |
| Viin | Esinduse juht | 3 716 | 4 385 | 5 316 | 6 500 | 6 500 | EUR |
| Viin | Teenistuja | 2 002 | 2 353 | 2 831 | 3 741 | 5 200 | EUR |
| Vilnius | Esinduse juht | 2 415 | 2 910 | 4 000 | 4 000 | 4 000 | EUR |
| Vilnius | Teenistuja | 1 160 | 1 490 | 1 863 | 3 200 | 3 200 | EUR |
| Washington | Esinduse juht | 7 318 | 7 990 | 7 990 | 7 990 | 7 990 | USD |
| Washington  | Teenistuja | 4 209 | 4 826 | 5 417 | 6 527 | 6 879 | USD |